《送蹇冢宰震器英省亲还南京二首 其二》
宋代·邓林

柳亸莺娇春欲归，伯劳东去燕西飞。故人劝酒歌金缕，游子还家戏彩衣。

椿木深中辞相府，萱花丛里省慈闱。分携动我思亲念，抚景无言对夕晖。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。